                             højesterets dom
                            afsagt tirsdag den 10. maj 2016
sag 259/2015
(2. afdeling)
anklagemyndigheden
mod
t2
(advokat martin cumberland, beskikket)
i tidligere instanser er afsagt dom af retten i roskilde den 19. november 2014 og af østre
landsrets 23. afdeling den 9. oktober 2015.
i pådømmelsen har deltaget fem dommere: lene pagter kristensen, poul dahl jensen, jens
peter christensen, oliver talevski og kurt rasmussen.
påstande
dommen er anket af t2 med påstand om formildelse, således at fængselsstraffen gøres
betinget med vilkår om samfundstjeneste, og således at der sker frifindelse for påstanden om
udvisning, subsidiært at udvisningen gøres betinget.
anklagemyndigheden har påstået stadfæstelse, subsidiært at der sker betinget udvisning.
anbringender
t2 har til støtte for påstanden om, at fængselsstraffen gøres betinget med vilkår om samfunds-
tjeneste, navnlig anført, at de nye regler om øget brug af samfundstjeneste, der trådte i kraft
den 1. maj 2015, også finder anvendelse på forhold begået før reglernes ikrafttræden. han er
ikke tidligere straffet for overtrædelse af hverken straffelovens § 276 eller § 244, og der er
derfor tale om en situation i kerneområdet for anvendelsen af de nye regler, hvilket bør føre til
en betinget dom med vilkår om samfundstjeneste. det skal i øvrigt bemærkes, at han alene er
                                               - 2 -
dømt for i forening med andre at have begået vold, og han var ikke selv den, der udøvede vol-
den.
hvis fængselsstraffen gøres betinget med vilkår om samfundstjeneste, er der hverken hjem-
mel til ubetinget eller betinget udvisning, jf. udlændingelovens § 23, nr. 1, jf. § 22, nr. 6, der
forudsætter, at der er idømt en ubetinget fængselsstraf.
til støtte for påstanden om betinget udvisning har t2 navnlig anført, at en ubetinget
udvisning vil være en uproportional sanktion, der strider mod danmarks internationale
forpligtelser efter den europæiske menneskerettighedskonventions artikel 8. der skal fore-
ligge meget tungtvejende grunde til at retfærdiggøre ubetinget udvisning i en sag som den
foreliggende.
han kom til danmark som 15-årig og har haft lovligt ophold i danmark i godt 8 år. han har
tilbragt store dele af sin barndom og hele sin ungdom i danmark, og han er ikke tidligere
straffet af betydning for sagen. han har siden 2015 haft en fast kæreste. hans far og venner
bor i danmark, og han taler flydende dansk, men han har svært ved at skrive sproget, da han
er ordblind. hans tilknytning til danmark er således stærk. han kan tale sproget i afghani-
stan, men ikke læse det. udover en søster, der bor i afghanistan, har han ingen reel tilknyt-
ning til landet, som han da heller ikke har besøgt, siden han kom til danmark. han er ikke
tidligere idømt betinget udvisning.
anklagemyndigheden har til støtte for påstanden om stadfæstelse navnlig anført, at der særligt
på grund af voldsforholdets karakter ikke er grundlag for at gøre fængselsstraffen betinget
med vilkår om samfundstjeneste.
udvisningen af t2 er i overensstemmelse med udlændingelovens § 23, nr. 1, jf. § 22, nr. 6, jf.
§ 26, stk. 2, idet t2 er blevet straffet med ubetinget fængsel for overtrædelse af straffelovens
§ 244. ifølge loven skal der ske ubetinget udvisning, medmindre dette vil være i strid med
danmarks internationale forpligtelser.
for spørgsmålet om danmarks internationale forpligtelser er den europæiske menneskeret-
tighedskonventions artikel 8 afgørende, og det fremgår af menneskerettighedsdomstolens
                                               - 3 -
praksis, at der skal foretages en konkret proportionalitetsvurdering med afvejning af de mod-
stående hensyn. denne afvejning fører til, at det ikke kan anses for uproportionalt at udvise
t2 med et indrejseforbud i 6 år, selv om han har haft lovligt ophold i danmark i godt 8 år. det
oplyste om hans tilknytning til henholdsvis danmark og hjemlandet afghanistan, oplysnin-
gerne om hans tidligere begåede kriminalitet og den nu til pådømmelse begåede kriminalitet
taler afgørende for udvisning.
supplerende sagsfremstilling
t2 er ved retten i roskildes dom af 20. december 2013 yderligere straffet med fængsel i 30
dage for hærværk efter straffelovens § 291, stk. 1 (ved den 12. april 2013 at have ødelagt et
opsat overvågningskamera med en skade på godt 6.000 kr.), overtrædelse af ordensbekendt-
gørelsen (ved den 23. oktober 2013 at tage ophold i kiosken, … i x-by, selv om han den 11.
september 2013 havde fået forbud gældende til den 11. december 2013 mod at færdes i en ra-
dius af 500 meter fra kiosken) og overtrædelse af våbenlovgivningen ved i fire tilfælde (den
23. august 2013, den 11. september 2013, den 9. oktober 2013 og den 23. oktober 2013) at ha-
ve været i besiddelse af kniv på offentligt tilgængelige steder, herunder i forbindelse med den
ovennævnte overtrædelse af ordensbekendtgørelsen. ved fastsættelsen af straffen lagde retten
bl.a. vægt på t2s tilknytning til bandemiljøet.
endvidere er han ved retten i roskildes udeblivelsesdom af 8. april 2015 straffet med en
bøde på 3.000 kr. for overtrædelse af lov om euforiserende stoffer (hash til eget brug) og
færdselsloven (passager på en lille knallert). forholdene blev begået den 20. og 28. august
2014.
til brug for sagens behandling i højesteret har kriminalforsorgen den 28. april 2016 udarbej-
det en undersøgelse i henhold til retsplejelovens § 808 vedrørende t2. det hedder heri bl.a.:
       ”resumé:
       sagen drejer sig om den 25-årige t2 (t2), der siden 2015 har været i et fast kærestefor-
       hold. han er uden fast bopæl, men han opholder sig ofte hos en kammerat eller hos sin
       kæreste.
       t2 oplyser, at han er født og opvokset i afghanistan. moren blev dræbt af taliban, da
       han var få år gammel, hvorefter faren flygtede ud af landet. bedsteforældrene tog sig
       derefter af t2 og hans lillesøster. da t2 var 14 år gammel, blev han kontaktet af faren,
                                         - 4 -
som i mellemtiden var flygtet til danmark, og t2 rejste senere til danmark sammen
med sin lillesøster.
t2 har ikke modtaget skoleundervisning i afghanistan, og han har efter ankomsten til
danmark været tilknyttet forskellige sprogklasser og modtaget undervisning svarende til
7. og 8. klassetrin. han er senere blevet konstateret ordblind, og han afventer i øjeblik-
ket at påbegynde ordblinde undervisning svarende til 9. klassetrin.
den kommunale sagsbehandler oplyser til undersøgeren, at t2 ikke har overholdt sine
aftaler med kommunen, og ikke er mødt frem til et undervisningsforløb på en produkti-
onsskole, som det var meningen, at han skulle. det var meningen, at t2 skulle gennem-
føre et forløb på en produktionsskole, hvorefter han skulle påbegynde et undervisnings-
forløb svarende til 9. klasse.
t2 modtager en fast månedlig ydelse fra kommunen, og derudover får han penge af sin
stedmor, da han har svært ved at få sin økonomi til at hænge sammen. han har en sam-
let gæld på omkring 80.000 kr., som han ikke afdrager på.
t2 oplyser, at han bruger sin fritid på at se film og spille volleyball sammen med sine
venner. han har 10-15 nære venner, som han ser flere gange om ugen.
t2 er sund og rask. han er fortsat påvirket af de traumatiske oplevelser, som han har
været udsat for i afghanistan, og han kan blive overvældet af angst, når han er alene.
han har gennem flere år forsøgt at berolige sig selv ved at drikke alkohol, men han har
indset, at dette ikke er løsningen, og han er i stedet begyndt at se film, for at fokusere på
nogle andre ting. derudover er han begyndt at ryge hash for bedre at kunne slappe af.
angående fremtidsplaner oplyser t2, at han håber, at han undgår at blive udvist af
danmark. han ønsker at uddanne sig til kok, og leve et helt almindeligt liv sammen
med sin kæreste.
t2 er blevet orienteret om betingelser ved en eventuel betinget dom med vilkår om til-
syn og samfundstjeneste, og han har erklæret sig villig til at overholde sådanne vilkår.
kriminalforsorgens konklusion og begrundelse
kriminalforsorgens konklusion:
det er kriminalforsorgens vurdering, at t2 er egnet til at modtage en hel eller delvis be-
tinget dom, hvortil det skal anbefales, at der fastsættes vilkår om 1 års tilsyn af krimi-
nalforsorgen.
det er kriminalforsorgens vurdering, at det er tvivlsomt, hvorvidt t2 er i stand til at
gennemføre et vilkår om samfundstjeneste. kriminalforsorgen skal dog erklære sig
indforstået med at søge et sådant vilkår gennemført. det skal anbefales, at der til en hel
eller delvis betinget dom med vilkår om samfundstjeneste fastsættes vilkår om tilsyn af
kriminalforsorgen i prøvetiden samt, at der fastsættes en forholdsvis lang længstetid.
                                                 - 5 -
       det anbefales, at der fastsættes et betinget vilkår om, at t2 skal undergive sig
       behandling mod misbrug af euforiserende stoffer, såfremt kriminalforsorgen finder det
       fornødent.
       kriminalforsorgens begrundelse:
       kriminalforsorgen har ved vurderingen lagt vægt på, at t2 – trods manglende tilknyt-
       ning til arbejdsmarkedet og problemer med fremmødet i kommunal aktivering – erklæ-
       rer at have evne og vilje til at samarbejde med kriminalforsorgen om tilsyn og sam-
       fundstjeneste. der anbefales en forholdsvis lang længstetid, idet der kan tænkes at være
       nogle afvigelser fra en stabil afvikling på grund af de problemer t2 tilsyneladende har
       med at overholde aftaler.
       henset til t2 egne udtalelser omkring hans forbrug af hash, findes det formålstjenstligt
       med et betinget narkovilkår, således at kriminalforsorgen kan iværksætte en behand-
       ling, i fald der i tilsynsperioden viser sig at være behov for dette.”
højesterets begrundelse og resultat
straffastsættelsen
t2 er fundet skyldig i vold efter straffelovens § 244 og indbrudstyveri efter straffelovens §
276, jf. § 285.
straffen skal udmåles som en tillægsstraf til retten i roskildes domme af 20. december 2013
og 8. april 2015, jf. straffelovens § 89, og højesteret tiltræder, at tillægsstraffen er fastsat til
fængsel i 3 måneder.
spørgsmålet er herefter, om straffen på fængsel i 3 måneder skal gøres betinget med vilkår
om samfundstjeneste.
ved lov nr. 152 af 18. februar 2015 om ændring af bl.a. straffeloven er reglerne om sam-
fundstjeneste revideret med henblik på en øget anvendelse af samfundstjeneste som alternativ
til ubetinget fængsel. de reviderede regler trådte i kraft den 1. maj 2015 og finder anvendelse
på domme, der afsiges efter lovens ikrafttræden, jf. ændringslovens § 4, stk. 1 og 2. dette
gælder efter bemærkningerne til ændringslovens § 4 (folketingstidende 2014-2015, 1. saml.,
tillæg a, lovforslag nr. l 50 (bemærkningerne til § 3)) også ankedomme, der afsiges efter
lovens ikrafttræden, selv om dommen i den foregående instans er afsagt før denne dato.
                                                - 6 -
det fremgår af forarbejderne (folketingstidende 2014-2015, 1. saml., tillæg a, lovforslag nr.
l 50, punkt 4.2.5 og 4.2.6), at den udvidede brug af samfundstjeneste bl.a. vil omfatte visse
sager vedrørende simpel vold. der bør dog også i sager om simpel vold udvises tilbagehol-
denhed med at anvende samfundstjeneste i tilfælde, hvor der er tale om organiseret krimina-
litet, eller hvor forurettede er påført betydelige fysiske eller psykiske skader. det samme gæl-
der som udgangspunkt, hvis volden er udøvet over for et særligt værgeløst offer eller en til-
fældig forbipasserende.
i denne sag tildelte en af de tre tiltalte (…) forurettede tre knytnæveslag i ansigtet og nakken
samt et kraftigt spark i brystkassen. ved knytnæveslagene pådrog forurettede sig et brud på
venstre kindben. t blev sammen med den anden medtiltalte (…) fundet strafferetligt ansvarlig
for den samlede voldsudøvelse. byretten, hvis bevisresultat landsretten tilsluttede sig, hen-
viste til optagelserne fra videoovervågningen, hvoraf fremgik, at de tre tiltalte forud for vol-
den flere gange i samlet flok var gået ind i og ud af bagerforretningen, hvor forurettede var,
og at de alle gentagne gange havde henvendt sig til forurettede. de tiltalte fremstod alle meget
aggressive og kraftigt gestikulerende. byretten fandt det på den baggrund ubetænkeligt at
fastslå, at den udøvede vold var blevet begået af de tiltalte i forening og efter forudgående
fælles forståelse.
som det fremgår, blev den relativt grove vold begået af flere i forening efter forudgående
fælles forståelse i et tilfælde, hvor forurettede ikke selv havde givet anledning til vold. volden
førte til, at forurettede brækkede kindbenet. under hensyn til disse forhold finder højesteret,
at der ikke er grundlag for at gøre straffen betinget med vilkår om samfundstjeneste. det er
herefter unødvendigt at tage stilling til, om t2 ville være egnet til at udføre samfundstjeneste,
jf. straffelovens § 62, stk. 1.
udvisning
t2 er afghansk statsborger og har haft lovligt ophold i danmark i ca. 8 år.
som nævnt er han idømt en ubetinget straf af fængsel i 3 måneder for bl.a. vold efter straffe-
lovens § 244. herefter er betingelserne efter udlændingelovens § 23, nr. 1, jf. § 22, nr. 6, for
at udvise ham opfyldt. det betyder efter lovens § 26, stk. 2, at han skal udvises ubetinget,
                                                - 7 -
medmindre det vil være i strid med danmarks internationale forpligtelser. spørgsmålet er, om
udvisning vil være i strid med den europæiske menneskerettighedskonventions artikel 8.
t2 er 25 år. han er ikke gift eller samlevende, og han har ingen børn. han har imidlertid boet
i danmark siden 2006, og udvisning vil derfor indebære et indgreb i hans privatliv, jf.
konventionens artikel 8, stk. 1. et sådant indgreb er kun berettiget, hvis betingelserne i artikel
8, stk. 2, er opfyldt.
udvisningen har som nævnt hjemmel i loven og har til formål at forebygge uro eller forbry-
delse, hvilket er legitime formål ifølge artikel 8, stk. 2. det er derfor afgørende, om udvisning
må anses for nødvendig af hensyn til disse formål. dette beror på en proportionalitetsvurde-
ring.
det fremgår af menneskerettighedsdomstolens praksis, jf. bl.a. dom af 23. juni 2008 i sagen
maslov mod østrig, klagesag nr. 1638/03, præmis 68, at der ved proportionalitetsafvejningen
i medfør af artikel 8 tages udgangspunkt i en række kriterier. den vægt, der skal lægges på de
enkelte kriterier, afhænger af den konkrete sags omstændigheder, jf. præmis 70.
i tilfælde som det foreliggende, hvor udlændingen er en ung mand, der endnu ikke har etable-
ret sin egen familie, skal der lægges vægt på karakteren og alvoren af den begåede kriminali-
tet, varigheden af udlændingens ophold i værtslandet, tiden efter den begåede kriminalitet og
udlændingens adfærd i denne periode samt fastheden af sociale, kulturelle og familiemæssige
bånd med værtslandet og med modtagerlandet, jf. præmis 71.
t2 er fundet skyldig i et relativt alvorligt voldsforhold begået som 22-årig i 2013. han er her-
for og for et indbrudstyveri straffet med ubetinget fængsel i 3 måneder. før disse forhold blev
begået, havde han ligeledes i 2013 begået hærværk, overtrådt et forbud mod at opholde sig i
nærheden af en kiosk og i fire tilfælde været i besiddelse af kniv på offentligt tilgængelige ste-
der. han blev herfor idømt ubetinget fængsel i 30 dage. i den forbindelse lagde retten til
grund, at han havde tilknytning til bandemiljøet. han har også begået kriminalitet – om end af
mindre alvorlig karakter – efter voldsforholdet og indbrudstyveriet i denne sag, idet han er
straffet med bøde for bl.a. at overtræde lov om euforiserende stoffer. hans personlige forhold
som belyst ved bl.a. kriminalforsorgens personundersøgelse af 28. april 2016 må fortsat anses
                                                - 8 -
for ustabile. på den anførte baggrund er der en ikke ubetydelig risiko for, at han også frem-
over vil begå kriminalitet i danmark, hvis han ikke udvises.
t2 var knap 16 år, da han kom til danmark for at blive familiesammenført med sin far. han
har sin far og to halvsøstre i danmark. han har oplyst, at han siden 2015 har haft en fast kæ-
reste, men de bor ikke sammen. han har ikke formået at følge en uddannelse eller at passe et
arbejde, ligesom han er uden fast bopæl. der er dog ikke tvivl om, at han har en sådan tilknyt-
ning til danmark, at udvisning med indrejseforbud i 6 år vil indebære en væsentlig belastning
for ham.
t2 er afghansk statsborger og født og opvokset i afghanistan, hvor han har boet de første ca.
15 år af sit liv. han taler og forstår også sproget i dette land. han har således en væsentlig
social og kulturel tilknytning til afghanistan. hans søster, som han har kontakt til, bor i af-
ghanistan, og han har således også en familiemæssig tilknytning til landet.
efter en samlet vurdering af alle ovennævnte forhold finder højesteret, at udvisning af t2
med indrejseforbud i 6 år må anses for en proportional foranstaltning med henblik på at
forebygge uro eller forbrydelse. da udvisningen dermed ikke er i strid med danmarks interna-
tionale forpligtelser, tiltræder højesteret, at betingelserne for udvisning er opfyldt.
højesteret stadfæster herefter landsrettens dom.
                                       thi kendes for ret:
landsrettens dom stadfæstes.
t2 skal betale sagens omkostninger for højesteret.
